Sanitariya-epidemiologiya nazorati davlat inspeksiyasi rahbari: Koronavirus hayvondan odamga yuqishi mumkin, lekin odamdan hayvonga yuqmaydi

Koronavirus odamlardan hayvonga yuqadigan kasalliklar sirasiga kirmaydi. Bu haqda 17-mart, seshanba kuni, Vazirlar Mahkamasi huzuridagi Sanitariya-epidemiologiya nazorati davlat inspeksiyasi rahbari Nurmat Otabekov matbuot anjumanida ma’lum qildi.

Inspeksiya rahbarining ta’kidlashicha, koronavirus aslida hayvonlardan odamga yuqadigan virusli kasallik hisoblanadi.
“Lekin koronavirus odamlardan hayvonga yuqadigan kasalliklar sirasiga kirmaydi. Shuning uchun koronavirusni odamdan hayvonga yuqqan holati tasdiqlangan emas”, – deydi u.
Nurmat Otabekovning qo‘shimcha qilishicha, koronavirus 65 yil avval aniqlangan bo‘lib, asosan hayvonlarda uchraydigan virus hisoblanadi.